Mandag 9. marts spillede Silkeborg IF og AGF den foreløbig seneste kamp i 3F Superliga. Nu mere end to måneder senere er der sat datoer på genoptagelsen af 19/20 sæsonen. AGF – Randers FC sparker sæsonen i gang igen torsdag 28. maj klokken 19.00 i den udsatte kamp fra runde 21. Derefter tages der hul på runde 25 i weekenden startende med Silkeborg IF – FC Nordsjælland fredag, mens Brøndby IF - SønderjyskE runder runden af tirsdag klokken 19.00. På grund af Pinsen spilles hovedparten af kampene i runde 25 mandag 1. juni. Grundspillet afsluttes søndag 7. juni, hvor alle kampe spilles samtidig med kickoff klokken 17.00. Program: (den udsatte kamp fra runde 21) Torsdag d. 28. maj kl. 19.00, AGF – Randers FC Runde 25: Fredag d. 29. maj kl. 19.00, Silkeborg IF – FC Nordsjælland Søndag d. 31. maj. Kl. 18.00, Esbjerg fB – AaB Mandag d. 1. juni kl. 14.00, Randers FC – Hobro IK Mandag d. 1. juni kl. 16.00, FC Midtjylland – AC Horsens Mandag d. 1. juni kl. 18.00, Lyngby BK – F.C. København Mandag d. 1. juni kl. 20.00, AGF – OB Tirsdag d. 2. juni kl. 19.00, Brøndby IF - SønderjyskE Runde 26: Alle kampe spilles søndag d. 7. juni kl. 17.00 Så længe det ikke er muligt at spille med tilskuere på stadion, så er kamptidspunkterne ændret, så flest mulige kampe gøres bedst muligt tilgængelige for fodboldfans. Det gælder selvfølgelig kun indtil, der igen kan lukkes tilskuere ind.

Opsummering:
28. maj bliver der igen spillet 3F Superliga i Danmark. Første kamp bliver, som tidligere meldt ud, det udsatte opgør mellem AGF og Randers.